কুমিল্লা বিভাগ  বাংলাদেশের মধ্য-পূর্বাঞ্চলের একটি প্রস্তাবিত প্রশাসনিক বিভাগ। চট্টগ্রাম বিভাগ থেকে বিচ্ছিন্ন করে কুমিল্লা, ব্রাহ্মণবাড়িয়া, চাঁদপুর, নোয়াখালী, ফেনী এবং লক্ষ্মীপুর জেলার সমন্বয়ে এই বিভাগ গঠিত হবে। এটি দেশের দক্ষিণ-পূর্বাঞ্চলীয় অঞ্চলের মোট  এবং ২০২২ সালের আদমশুমারি অনুযায়ী এখানে জনসংখ্যা ছিল ১,৯৩,৬৬,৮০৯ জন। আয়তনের দিক থেকে এটি বাংলাদেশের ষষ্ঠ বৃহত্তম বিভাগ ও জনসংখ্যার দিক থেকে বাংলাদেশের চতুর্থ বৃহত্তম বিভাগ হবে।   নামকরণে মতপার্থক্য  প্রস্তাবিত কুমিল্লা নামের বিভাগের ভৌগোলিক ও রাজনৈতিক অঞ্চলকে বর্ণনা করার জন্য ভিন্ন ভিন্ন শব্দ ব্যবহার করা হয়। যেমন:  ভৌগোলিক শব্দসমূহ:  ময়নামতি বিভাগ: ২০১৭ সালের ফেব্রুয়ারি মাসে কুমিল্লা অঞ্চলের প্রাচীন ধ্বংসাবশেষ ময়নামতির নামানুসারে বিভাগের নাম “ময়নামতি” করার ঘোষণা দেওয়া হয়। তবে এই নামকরণের বিরুদ্ধে কুমিল্লা শহরে বিক্ষোভ সংঘটিত হয়।  মেঘনা বিভাগ: খন্দকার মোশতাক আহমেদের সংশ্লিষ্টতা থাকার কারণে ২০২১ সালে তৎকালীন প্রধানমন্ত্রী শেখ হাসিনা কুমিল্লা নামের প্রতি আপত্তি জানিয়ে "কু" দিয়ে শুরু হওয়া নামের বদলে এই প্রস্তাবিত বিভাগের পশ্চিম প্রান্ত দিয়ে বয়ে যাওয়া মেঘনা নদীর নামানুসারে মেঘনা বিভাগ করার ঘোষণা দেন।  সমতট : এটি প্রাচীন বাংলার একটি ভূ-রাজনৈতিক ভাগ ছিল। বর্তমানের অবিভক্ত কুমিল্লা জেলা এবং অবিভক্ত নোয়াখালী জেলা অঞ্চল সমতটের অন্তর্গত ছিল। ভৌগোলিকভাবে প্রস্তাবিত বিভাগটি অবিভক্ত বঙ্গ প্রদেশের প্রাক্তন দুটো বৃহত্তর জেলা নিয়ে গঠিত—কুমিল্লা ও নোয়াখালী।  বৃহত্তর কুমিল্লা: ১৭৯০ সালে ব্রিটিশ ভারত সরকার দ্বারা প্রতিষ্ঠিত বঙ্গের একটি জেলা যা প্রথমে ত্রিপুরা নামে প্রতিষ্ঠিত হয়Bengal District Gazetteer, Tipperah District – 1933 এবং পরবর্তীতে ১৯৬০ সালে কুমিল্লা নামে নামকরণ করা হয়। এতে ব্রাহ্মণবাড়িয়া ও চাঁদপুরের অংশবিশেষ অন্তর্গত ছিল যা ১৯৮৪ সালে পৃথক জেলা হিসেবে প্রতিষ্ঠা লাভ করে। বৃহত্তর নোয়াখালী: নোয়াখালীর প্রাচীন নাম ভুলুয়া। অবিভক্ত বঙ্গ প্রদেশের নোয়াখালী জেলাটি ১৮২১ সালে ব্রিটিশ ভারত সরকার কর্তৃক ভুলুয়া জেলা নামে প্রতিষ্ঠিত হয়েছিল। পরে ১৮৬৮ সালে আনুষ্ঠানিকভাবে নোয়াখালী নামকরণ করা হয়। এতে লক্ষ্মীপুর ও ফেনীর অংশবিশেষ অন্তর্ভুক্ত ছিল যা ১৯৮৪ সালে পৃথক জেলা হিসেবে প্রতিষ্ঠা লাভ করে।  রোসানবাদ;  মুঘল আমলে  সুবাহ বাংলার এ এলাকা রোসানবাদ এলাকা নামে সুপরিচিত ছিল।  ত্রিপুরা; প্রস্তাবিত কুমিল্লা বিভাগটি ১৭৬৫ সালে ইস্ট ইন্ডিয়া কোম্পানির অধীনে একটি জেলা হিসেবে প্রতিষ্ঠিত হয়েছিল।   ইতিহাস   থাম্ব|জনপ্রশাসন সংস্কার কমিশন কর্তৃক প্রস্তাবিত বিভাগসমূহ কুমিল্লা নামে প্রস্তাবিত বিভাগটি অর্থাৎ বৃহত্তর কুমিল্লা ও নোয়াখালী অঞ্চল সমতট নামক প্রাচীন রাজ্যের অধীনে ছিল। এখানে কুমিল্লা পৌরসভা গঠিত হয় ১৮৯০ সালে ও সিটি কর্পোরেশন হয় ২০১১ সালে।  ১৯৮৯ সালেই বৃহত্তর কুমিল্লার কুমিল্লা, চাঁদপুর ও ব্রাহ্মণবাড়িয়া এবং বৃহত্তর নোয়াখালীর নোয়াখালী, ফেনী ও লক্ষ্মীপুর—এই ছয়টি জেলা নিয়ে কুমিল্লাকে নতুন একটি বিভাগ প্রতিষ্ঠার দাবি শুরু হয়। চট্টগ্রাম বিভাগ ভেঙে কুমিল্লা ও নোয়াখালী অঞ্চল নিয়ে পৃথক বিভাগ করা যায় কি না, এ নিয়ে পরীক্ষা-নিরীক্ষা করতে ২০১৫ সালের ২৬ জানুয়ারিতে তৎকালীন প্রধানমন্ত্রী শেখ হাসিনা মন্ত্রিসভার নিয়মিত বৈঠকে নির্দেশনা দেন। ২০১৭ সালে তৎকালীন পরিকল্পনামন্ত্রী আ হ ম মুস্তাফা কামাল জানান প্রস্তাবিত কুমিল্লা বিভাগের নাম হবে ময়নামতি বিভাগ। ২০২১ সালের ২১ অক্টোবর মেঘনা নদীর নামে বিভাগ হবে বলে ঘোষণা দেন তৎকালীন প্রধানমন্ত্রী শেখ হাসিনা। তবে দেশের বৈদেশিক মুদ্রার রিজার্ভে সংকটের পরিপ্রেক্ষিতে তৎকালীন সরকারের ব্যয় সংকোচন নীতির কারণে ২০২২ সালের ২৭ নভেম্বর নিকারের সভায় পদ্মা বিভাগ ও মেঘনা বিভাগ গঠনের সিদ্ধান্ত সাময়িকভাবে স্থগিত করা হয়। ২৪-এর গণঅভ্যুত্থানে শেখ হাসিনা সরকারের পতনের পর গঠিত অন্তর্বর্তীকালীন সরকারের স্থানীয় সরকার বিষয়ক উপদেষ্ঠা আসিফ মাহমুদ সেবছরে নভেম্বরে শেখ হাসিনার সিদ্ধান্তকে বাতিল করে দ্রুত কুমিল্লা নামেই নতুন বিভাগ বাস্তবায়ন করার ঘোষণা দেন। ২০২৫ সালের ফেব্রুয়ারিতে কুমিল্লা ও ফরিদপুর নামে বিভাগ করার সুপারিশ করে জনপ্রশাসন সংস্কার কমিশন।  তবে বৃহত্তর নোয়াখালী বাসী প্রস্তাবিত কুমিল্লা নামে বিভাগটির সাথে যেতে ইচ্ছুক নয় তারা আলাদা নোয়াখালী নামে নোয়াখালী বিভাগ চায়।    প্রশাসনিক জেলা  এই বিভাগটি ছয়টি জেলা এবং ৫৯টি উপজেলা নিয়ে গঠিত হবে।  নাম  সদর আয়তন(কিঃমি২)  জনসংখ্যা ১৯৯১ আদমশুমারি জনসংখ্যা ২০০১ আদমশুমারি আদমশুমারি ২০১১ আদমশুমারি (প্রাথমিক তথ্য) ব্রাহ্মণবাড়িয়া জেলা  ব্রাহ্মণবাড়িয়া         কুমিল্লা জেলা  কুমিল্লা         চাঁদপুর জেলা  চাঁদপুর         লক্ষ্মীপুর জেলা  লক্ষ্মীপুর         নোয়াখালী জেলা  মাইজদী         ফেনী জেলা  ফেনী         মোট             আরও দেখুন   বাংলাদেশের বিভাগসমূহ   তথ্যসূত্র   বিষয়শ্রেণী:বাংলাদেশের বিভাগ বিষয়শ্রেণী:চট্টগ্রাম বিভাগের ইতিহাস বিষয়শ্রেণী:কুমিল্লা জেলা বিষয়শ্রেণী:বাংলাদেশের প্রস্তাবিত বিভাগ